27/05/2020 | Administración LocalMunicipal
Ames
Aprobación das bases do proceso selectivo para a cobertura de catro postos singularizados reservados a funcionarios polo procedemento de concurso de méritos.

ANUNCIO Convocatoria do proceso selectivo para a cobertura de catro postos singularizados reservados a funcionarios polo procedemento de concurso de méritos Por resolución desta Alcaldía núm.1062/20, de 20 de maio, resolveuse a aprobación das bases da convocatoria dun proceso selectivo para cobertura de catro postos singularizados reservados a funcionarios polo procedemento de concurso de méritos. “BASES DO PROCESO SELECTIVO PARA A COBERTURA DE CATRO POSTOS SINGULARIZADOS RESERVADOS A FUNCIONARIOS POLO PROCEDEMENTO DE CONCURSO DE MÉRITOS PRIMEIRA.- Obxecto. As presentes bases teñen por obxecto a regulación da convocatoria para a provisión, mediante concurso, dos postos de traballo da RPT municipal que se relacionan e describen a continuación: F/S: Posto singularizado reservado a funcionarios A. L: Administración local (administración de adscrición) C: forma de provisión, concurso SEGUNDA.- Publicidade A convocatoria, xunto co texto íntegro da bases reguladoras, serán obxecto de publicación no Boletín Oficial da Provincia (BOP), no taboleiro de anuncios e na páxina web municipais. Ademais, tamén se realizará, posteriormente, un anuncio desta convocatoria no Diario Oficial de Galicia (DOG) e por último no Boletín Oficial do Estado (BOE), con referencia á previa publicación no BOP. Os restantes e sucesivos anuncios inseriranse no taboleiro de anuncios da sede electrónica e web municipais (agás as resolucións de aprobación de lista provisional e definitiva de admitidos cuxa publicidade se realizará no BOP, e de finalización do concurso e, no seu caso, adxudicacións dos postos, cuxa publicidade se realizará no BOP e no DOG). TERCEIRA. Procedemento de provisión. Segundo o previsto ao efecto na RPT vixente, e consonte o tamén ao disposto pola normativa de aplicación, os postos anteditos e cuxa cobertura é obxecto da presente convocatoria proveranse polo procedemento de concurso ordinario, consistente na valoración do méritos sinalados na base oitava, xunto co sistema de baremación aplicable ao afecto. CUARTA. Requisitos de participación.1. Poderá participar no concurso convocado o persoal funcionario de carreira do Concello de Ames que reúna, na data en que remate o prazo de presentación de solicitudes, os requisitos e condicións de participación sinalados a continuación, e comúns para todos os postos ofertados: − Atoparse en calquera situación administrativa, agás supostos de suspensión en firme (neste último caso no poderán participar mentres dure a dita suspensión) − Pertencer á escala, subescala, grupo e subgrupo profesional nos que se encadran, segundo a RPT municipal, o/os posto/s aos que se opta. − No caso de persoal funcionario de carreira que ocupe con carácter definitivo un posto de traballo obtido por concurso, ter permanecido nel un mínimo de dous anos.2. A comprobación dos requisitos de participación anteditos farase de oficio por parte da administración, en base aos datos e información que figuran nos expedientes persoais das persoas aspirantes. QUINTA. Solicitudes.1. As persoas interesadas en tomar parte nesta convocatoria terán que facelo constar mediante solicitude a presentar, segundo modelo que se inclúe como anexo I, a través do rexistro xeral do Concello ou ben por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas 2. O prazo para a presentación das solicitudes será de 15 días hábiles desde o seguinte ao da publicación do anuncio da convocatoria no BOE.3. As persoas participantes poderán aspirar á provisión dun ou de varios dos postos ofertados pero en ambos casos presentarán unha única solicitude, segundo modelo que figura no anexo I, que se incluirá, no suposto de optar a varios postos, a relación ordenada dos mesmos por orde de preferencia do aspirante.4. As solicitudes deberán acompañarse da relación dos méritos alegados polas persoas aspirantes para a súa valoración no concurso, xunto coa documentación acreditativa dos mesmos; e todo isto, segundo o previsto a continuación e na base oitava.5. As persoas participantes que aleguen algunha discapacidade deberán presentar certificado acreditativo dos órganos competentes do Ministerio de Traballo e Seguridade Social, ou aqueloutro órgano competente ao efecto, que acredite tal condición.6. Unha vez transcorrido o período de presentación de instancias non poderá renunciarse ás solicitudes formuladas e estas serán vinculantes para o solicitante.7.-Os postos finalmente adxudicados serán irrenunciables, salvo que se obteña outro posto mediante convocatoria pública antes de finalizar o prazo de toma de posesión. SEXTA.- Admisión de aspirantes Rematado o prazo de presentación de instancias, a Alcaldía aprobará, no prazo máximo dun mes, a lista provisional de aspirantes admitidos e excluídos que se fará pública no BOP, no taboleiro de anuncios da sede electrónica e na web municipais. Na dita resolución indicarase o nome, apelidos e, de xeito alterno, catro cifras numéricas aleatorias do documento nacional de identidade e, no seu caso, as causas de exclusión. Os aspirantes excluídos, así como os omitidos na relación de admitidos ou excluídos, disporán dun prazo de 10 días hábiles, que comezará a contar dende o día seguinte ao da publicación da resolución no BOP, para corrixir os defectos que motivaran a súa exclusión ou a súa omisión da lista de admitidos. Os aspirantes que dentro do prazo sinalado non emendasen a exclusión ou non alegasen a omisión, xustificando o seu dereito a seren incluídos na relación de admitidos, serán definitivamente excluídos do proceso selectivo. De non se presentaren reclamacións dentro deste prazo, a lista provisional de admitidos e excluídos elevarase a definitiva. As alegacións que no seu caso se presenten serán aceptadas ou rexeitadas por resolución da alcaldía (que será obxecto de nova publicación no BOP, así como no taboleiro de anuncios da sede electrónica e na web municipais), e na que se aprobará a lista definitiva de admitidos e excluídos; na mesma, tamén se determinará a composición nominativa da comisión de valoración, xunto co o lugar, data e hora nos que se citará á mesma para a súa sesión constitutiva. SÉTIMA.- Comisión de valoración Para a valoración dos méritos e o desenvolvemento efectivo do concurso, con arranxo ao disposto nas presentes bases, crearanse unha comisión de valoración, órgano colexiado integrado por un mínimo de cinco membros titulares (e igual número de suplentes) coa condición de funcionarios de carreira ou persoal laboral fixo das administracións públicas, que serán designados pola alcaldía como órgano municipal convocante, e cuxa composición responderá aos principios de profesionalidade e especialización dos ditos membros, e se adecuará ao criterio de paridade entre homes e mulleres, cun réxime funcionamento axustado ao criterios de imparcialidade e obxectividade. A totalidade de membros deberán pertencer a corpos ou escalas de grupo de titulación ou especialización igual ou superior ao esixido para os postos convocados. A designación nominativa dos membros da comisión, titulares e suplentes, corresponderá á alcaldía como órgano convocante, e farase na mesma resolución pola cal se aprobe a lista definitiva de aspirantes admitidos e excluídos. En todo caso, dous destes membros deberán ser nomeados presidente e secretario, respectivamente, e os restantes actuarán na calidade de vogais. A comisión de valoración poderá solicitar ao órgano convocante, previo acordo ao respecto, a designación de expertos en calidade de asesores, que actuarán con voz pero sen voto, e que se limitarán a prestar colaboración e asistencia no marco da súa especialización técnica ou profesional. A comisión non poderá constituírse, nin actuar, sen a presenza, cando menos, da metade máis un de seus membros, titulares ou suplentes, debendo estar presentes, en todo caso, o presidente e o secretario. De tódalas reunións que se celebren o secretario redactará e levantará a correspondente acta, que se asinará por todos os asistentes. Os membros da comisión absteranse de intervir, e o comunicarán á autoridade convocante (que resolverá o que proceda), cando concorra algunha das circunstancias previstas, ao respecto dos supostos e causas de abstención, no artigo 23 da Lei 40/2015, de 1 de outubro, de réxime xurídico do sector público (ou restante normativa concordante e aplicable a tal efecto). Así mesmo, os aspirantes poderán recusar aos membros da comisión cando concorran as circunstancias de abstención reguladas nesta base. A comisión acordará e resolverá, por sistema de maioría simple dos seus membros presentes (con voto de calidade da presidencia en caso de empate), tódalas actuacións ou cuestións que se deriven da aplicación ou interpretación das normas contidas nestas bases, así como nos supostos non previstos nas mesmas (recabando, no seu caso, a emisión de informe por parte dos asesores, cando así o teña acordado) Aos efectos de percepcións de asistencias dos membros asistentes ás sesións da comisión estarase ao disposto ao efecto, polo Real Decreto 462/2002 sobre indemnizacións por razóns de servizo (ou restante normativa concordante e aplicable ao efecto). En todo o non previsto nas presentes bases, no referente ao funcionamento da comisión, estarase ao disposto, ao efecto, pola Lei 40/2015, de 1 de outubro, de réxime xurídico do sector público, así como na restante normativa concordante e aplicable ao respecto da formación da vontade e actuacións dos órganos colexiados do sector público. OITAVA. Valoración de méritos. Baremo e criterios aplicables. Para a determinación do resultado do concurso e dos aspirantes adxudicatarios dos postos ofertados, valoraranse os méritos sinalados a continuación, xunto co baremo aplicable ao efecto. En todo caso, a puntuación mínima a acadar polos aspirantes, para que se lle poida adxudicar algún dos postos que se ofertan nesta convocatoria, será do 25% da puntuación máxima que se poida obter de acordo co baremo establecido. Non se terán en conta, nin serán obxecto de valoración, aqueles méritos que non teñan sido achegados nin debidamente acreditados, conforme aos criterios sinalados nas presentes bases, dentro do prazo de presentación de instancias. Así, aqueles que se acheguen ou acrediten fóra do mesmo serán considerados como achega de documentación fóra de prazo e, polo tanto, non susceptibles de valoración; sen prexuízo dos supostos excepcionais nos que, previo acordo expreso da comisión de valoración, se poida requirir aclaración, documentación ou información aclaratoria ou adicional sobre outra anterior achegada en prazo. Non se terán en conta outras formas de acreditación das sinaladas a continuación. Os méritos valoraranse con referencia á data de publicación da convocatoria. A valoración dos méritos xerais efectuarase conforme ao seguinte baremo: 8.1. – Grao persoal consolidado. Valorarase o grao persoal consolidado polos aspirantes, en función da súa posición en relación ao intervalo de niveis correspondente ao seu grupo de clasificación; debendo estarse, a tal efectos, aos intervalos de niveis fixados no artigo 71 do Real Decreto 364/1995, de 10 de marzo: Esta valoración realizarase atendendo ao nivel do grao persoal consolidado en relación co nivel máximo do grupo profesional, con arranxo ao seguinte baremo: A puntuación máxima a acadar neste apartado será de 4 puntos.8.2.- Valoración do traballo desenvolvido. Valorase a experiencia no desempeño de postos pertencentes á área funcional do convocado e con similitudes no seu contido e características definitorias. Esta valoración realizarase con arranxo ao seguinte baremo: 1) Prestación efectiva de servizos, con adscrición definitiva ou provisional, en postos de traballo de xefatura, coordinación ou responsabilidade xerárquica/administrativa análogas, previstos para persoal funcionario da escala ou corpo de administración xeral e do subgrupo C1 (ou equivalentes) ou superiores, e adscritos á mesma área funcional do posto ao que opta con carácter preferente (1ª opción sinalada na instancia de participación): 0,025 puntos por cada mes completo.2) Prestación efectiva de servizos, con adscrición definitiva ou provisional, en postos de traballo previstos para persoal funcionario da escala ou corpo de administración xeral e do subgrupo C1 (ou equivalentes) ou superiores, distintos dos valorados no apartado anterior e adscritos á mesma area funcional do posto ao que opta con carácter preferente (1ª opción sinalada na instancia de participación): 0,015 puntos por cada mes completo. Aos ditos efectos, fíxanse os seguintes ámbitos funcionais: 3) Área funcional 1, á que se entenderían adscritos os postos ofertados que así se sinalan na relación recollida na base primeira, e na que se incluirían aqueles postos adscritos a algún dos seguintes ámbitos funcionais: Información/atención ao público, rexistro, censo/estatística ou equivalentes 4) Área funcional 2, á que se entendería adscritos os postos ofertados que así se sinalan na relación recollida na base primeira, e na que incluirían aqueles postos adscritos a algún dos seguintes ámbitos funcionais: Contratación ou equivalentes 5) Área funcional 3, á que se entendería adscritos os postos ofertados que así se sinalan na relación recollida na base primeira, e na que incluirían aqueles postos adscritos a algún dos seguintes ámbitos funcionais: Intervención, control e fiscalización interna da xestión económico-financeira e orzamentaria contabilidade, tesourería, recadación ou equivalentes 6) Área funcional 4, á que se entendería adscritos os postos ofertados que así se sinalan na relación recollida na base primeira, e na que incluirían aqueles postos adscritos a algún dos seguintes ámbitos funcionais: Urbanismo en xeral —planeamento, xestión e execución urbanística; disciplina urbanística; licenzas e intervención/autorización administrativa previa (aperturas/actividades)—, ou equivalentes. Non se computarán os servizos que teñan sido prestados simultaneamente con outros igualmente alegados. Non se terán en conta os períodos inferiores ao mes, considerándose como mes completo calquera fracción de tempo traballado superior a 15 días. Para a súa acreditación achegarase certificación de servizos prestados expedida pola Secretaría ou órgano competente da correspondente Administración; na que se deberán indicar, de forma clara e concreta, os períodos de tempo de prestación de servizos e a condición en que foron prestados (con indicación, cando menos, do posto desempeñado, e da súa escala, corpo e grupo profesional) A puntuación máxima a acadar neste apartado será de 4 puntos.8.3. Cursos de formación e perfeccionamento. Valoraranse os cursos de formación específica, perfeccionamento ou especialización que versen sobre materias directamente relacionadas coas funcións e competencias profesionais do posto; sempre que conten con homologación oficial (entendendo, a tal efecto, que foran impartidas, organizadas, recoñecidas ou homologadas por Administracións Públicas, entidades ou organismos dependentes das mesmas ou habilitados oficialmente aos ditos efectos formativos). Esta valoración realizarase con arranxo ao seguinte baremo: a) Pola asistencia e superación de cursos sobre materias relacionadas coa área funcional do posto ao que opta con carácter preferente (1ª opción sinalada na instancia de participación), ata un máximo de 3 puntos 1. Cunha duración de 10 a 50 horas: 0,10 puntos 2. Cunha duración de 51 a 100 horas: 0,25 puntos.3. Cunha duración de 101 a 200 horas: 0,50 punto.4. Cunha duración de 201 a 300 horas: 1 punto.5. Cunha duración superior a 301 horas: 1,5 puntos. b) Pola asistencia e superación de cursos sobre materias relacionadas con: Réxime Local, procedemento administrativo ou réxime xurídico do sector público. Ata un máximo de 2 puntos.1. Cunha duración de 10 a 50 horas: 0,05 puntos 2. Cunha duración de 51 a 100 horas: 0,10 puntos.3. Cunha duración de 101 a 200 horas: 0,25 punto.4. Cunha duración de 201 a 300 horas: 0,50 puntos.5. Cunha duración superior a 301 horas: 0,75 puntos. c) Pola asistencia e superación dos cursos de coñecemento da lingua galega sinalados a continuación (Só se valorará o de maior nivel): - Linguaxe administrativa; nivel medio de linguaxe administrativa local galega ou linguaxe xurídica galega, ou ciclo elemental dos estudos de galego das escola oficial de idiomas: 0,50 puntos. - Linguaxe administrativa superior; nivel superior de linguaxe administrativa local galega, linguaxe xurídica galega superior, ou ciclo superior dos estudos de galego da escola oficial de idiomas: 1 punto. Non serán valoradas as accións formativas de menos de 10 horas, nin a asistencia a xornadas, seminarios, simposios ou similares. Para a acreditación desta formación deberase achegar o título correspondente ou certificado acreditativo expedido pola entidade organizadora ou responsable da actividade formativa. Nos documentos acreditativos da realización dos cursos e accións formativas deberá constar a data de realización dos mesmos, a súa duración en horas ou en créditos, así como o seu obxecto. No caso de que a duración só se estableza por créditos, cada crédito equivalerá a 10 horas.8.4.- Antigüidade. Valoraranse os servizos prestados nas distintas Administracións Públicas como persoal funcionario ou laboral, tamén con carácter temporal. Para estes efectos computaranse os servizos previos recoñecidos ao amparo da Lei 70/1978, de 26 de decembro (ou restante normativa concordante e aplicable ao efecto), e non se computarán os servizos que tiveran sido prestados simultaneamente con outros igualmente alegados. Esta valoración dos servizos prestados realizarase con arranxo ao seguinte baremo: - Por cada mes completo de servizos prestados en escala ou corpo de administración xeral (ou categoría laboral equivalente aos ditos efectos): 0,015 puntos/mes. - Por cada mes completo de servizos prestados en calquera outra condición diferente á indicada no apartado anterior; 0,005 puntos/mes Non se terán en conta os períodos inferiores ao mes; considerarase como mes completo calquera fracción de tempo traballado superior a 15 días. Para a súa acreditación achegarase certificación de servizos prestados expedida pola Secretaría ou órgano competente da correspondente Administración, na que se deberán indicar, de forma clara e concreta, os períodos de tempo de prestación de servizos e a condición en que foron prestados (con indicación, cando menos, da escala, corpo ou categoría laboral) A puntuación máxima a acadar neste apartado será de 4 puntos NOVENA.- Procedemento de valoración e proposta de adxudicación 9.1. Durante o proceso de valoración, previo acordo expreso da comisión de valoración, esta poderá recabar formalmente dos interesados as aclaracións, ou, no seu caso, a documentación ou información adicional que se estime necesaria para a comprobación dos méritos alegados, e ao respecto daquela previamente achegada en prazo e forma.9.2. Rematado o proceso de valoración de méritos dos aspirantes, a comisión de valoración elaborará unha documento coa puntuación obtida por cada candidato para cada un dos postos aos que opta e, en base a isto, formulará proposta de adxudicación dos postos convocados. A puntuación obtida por cada candidato, por cada posto ao que opta, xunto coa proposta de adxudicación de postos resultante, será obxecto de publicación no taboleiro de anuncios da sede electrónica e web municipais. A orde de prelación dos aspirantes para a adxudicación de cada un dos postos ofertados será determinada pola puntuación obtida de acordo co baremo anterior, propoñendo ao candidato que obtivera a maior puntuación. No caso de empate nas puntuacións, resolverase de acordo á puntuación outorgada polos méritos alegados, seguindo a orde establecida nesta bases (base oitava). De persistir o empate acudirase á data de ingreso como funcionario de carreira na escala dende que se concursa (con preferencia para o ingreso máis antigo) e, se fora necesario, ao posto ordinal obtido no proceso selectivo. Se persistira o empate, acudirase ao sorteo (mediante sistema acordado pola comisión de valoración en sesión convocada ao efecto e á que poderán asistir, se así o desexan, os aspirantes afectados). 9.3. En todo caso, a puntuación mínima para poder adxudicar os postos que se ofertan nesta convocatoria será do 25% da puntuación máxima que se poida obter de acordo co baremo establecido.9.4. Resultará adxudicatario de cada un dos postos ofertados o aspirante que figure en primeiro lugar, en atención á puntuación obtida, entre aqueles que opten a cada un deles. No caso de que un mesmo aspirante figurara en primeiro lugar en máis dun posto, resultará adxudicatario daquel polo que mostrara maior preferencia na instancia de participación.9.5. Unha vez publicada pola comisión de valoración a puntuación obtida por cada candidato para cada posto ao que opta, xunto coa proposta de adxudicación de postos resultante, as persoas participantes poderán formular as oportunas reclamacións no prazo de 10 días hábiles (que se contarán a partir do día seguinte ao da publicación na web municipal). As reclamacións dirixiranse á comisión de valoración, e poderán presentarse no Rexistro xeral ou en calquera das formas establecidas no artigo 16.4 da Lei 39/2015, do 1 de outubro, do procedemento administrativo común das Administracións Públicas. Transcorrido o prazo sinalado, e examinadas e resoltas as reclamacións presentadas por parte da comisión, esta formulará proposta definitiva de puntuación e adxudicación de postos. Dita proposta definitiva elevarase á alcaldía, para que en base á mesma, e con arranxo ás súas competencias, proceda á resolución do concurso e adxudicación dos postos aos funcionarios correspondentes, resolución que será obxecto de publicación no BOP e no DOG.9.6. Os postos adxudicados serán irrenunciables, salvo que con anterioridade á finalización do prazo de toma de posesión se obteña outro destino mediante convocatoria pública, ben polo procedemento de libre designación ou por concurso, suposto no que os afectados poderían optar entre os postos adxudicados nas diferentes convocatorias, estando obrigados a comunicalo formalmente no prazo de 3 días dende a publicación oficial da resolución de adxudicación deste segundo posto.9.3. O prazo máximo para a resolución do concurso será de 6 meses dende a publicación das listas definitivas de persoas admitidas e excluídas. DÉCIMA.- Toma de posesión 9.1. A toma de posesión en todos os postos adxudicados, como consecuencia da realización deste concurso, terá lugar a partir da publicación da resolución deste no DOG 9.2 A toma de posesión realizarase no prazo de 3 días hábiles dende o día seguinte ao de cese no posto de procedencia, que deberá efectuarse dentro dos 3 días hábiles seguintes ao da publicación da resolución da convocatoria e do concurso no DOG. Este prazo será dun mes se comporta o reingreso ao servizo activo.9.3. O cómputo dos prazos posesorios iniciaranse cando finalicen os permisos ou licencias que, no seu caso, se concederan aos interesados. Nos supostos de baixa temporal, o cómputo do prazo iniciarase a partir da correspondente alta.9.4. A todos os efectos, o prazo de posesión considerarase como de servizo activo, comezando os efectos económicos no novo destino dende a data de cese no de procedencia. DÉCIMO PRIMEIRA.- Recursos A presente convocatoria e os actos derivados da mesma poderán ser impugnados de conformidade co establecido na Lei 39/2015, do 1 de outubro, do procedemento administrativo común das Administracións Públicas e restante normativa concordante e aplicable ao efecto. Anexo I.- MODELO DE SOLICITUDE D/Dª …………………………………….……………. con DNI nº ………….……… domicilio a efecto de notificacións en ……………………………………….……. teléfono de contacto ………………………., solicito participar no proceso selectivo para a cobertura de catro postos singularizados reservados a funcionarios polo procedemento de concurso de méritos ordinario, segundo convocatoria publicada no BOE núm.____, e baixo a miña responsabilidade DECLARO: - Que reúno todos os requisitos esixidos para poder participar do antedito proceso selectivo, segundo o previsto ao efecto na bases reguladoras do devandito proceso, que coñezo e acepto. - Que toda a documentación que se presenta é copia fidedigna da orixinal comprometéndose a presentar ditos orixinais no caso de que lle sexa requirido. Polo exposto, SOLICITO: Ser admitido no dito proceso de provisión, manifestando que, de entre os postos ofertados, desexaría optar aos seguintes, e pola orde de preferencia indicada: 1º. 2º. 3º. 4º. Xunto coa presente achégase, de conformidade ao disposto na base quinta das bases reguladoras: - Relación dos méritos alegados para o concurso e documentación acreditativa dos mesmos. - A creditación, no seu caso, do grado de discapacidade. Ames, ____ de ____________ de 2020. Asdo. …………………………………………………….” Ames, 20 de maio do 2020 O Alcalde José M. Miñones Conde